मुर्गी पालन (पोल्ट्री फार्मिंग, Poultry farming) एक किसिम के आर्थिक कामकाज हवे जेह में मुर्गी (चिकन), बत्तख, टर्की इत्यादि चिरई सभ के फारम में पोसल जाला आ एकर मकसद खाए खातिर मीट भा अंडा के उत्पादन होला। ई खेती के सहायक कामकाज में गिनल जाला आ आर्थिक आधार पर एकरा के प्राथमिक आर्थिक क्रिया के तहत बरगीकरण कइल जाला। वर्तमान समय में पूरा दुनियाँ के आँकड़ा देखल जाय तब मुर्गी के पालन एह कामकाज के तहत सभसे ढेर होला जबकि अन्य चिरई सभ के एकरे मुकाबले कम पोसल जाला। ई घरेलू तौर पर मुर्गा-मुर्गी भा बत्तख पोसे से अलग क्रिया हवे आ बड़ पैमाना पर खास एही खातिर बनल मुर्गी-फारम सभ में ब्यापारिक हिसाब से ई काम कइल जाला।